CELEX: 62014TN0542
Language: da
Date: 2014-07-21 00:00:00
Title: Sag T-542/14: Sag anlagt den 21. juli 2014 — Grupo Bimbo mod KHIM (formen på et rundt sandwichbrød)

29.9.2014   
            
            
               DA
            
            
               Den Europæiske Unions Tidende
            
            
               C 339/21
            
         Sag anlagt den 21. juli 2014 — Grupo Bimbo mod KHIM (formen på et rundt sandwichbrød)
   (Sag T-542/14)
   2014/C 339/25
   Processprog: spansk
   
      Parter
   
   
      Sagsøger: Grupo Bimbo, SAB de CV (Mexico, Mexico) (ved advokat N. Fernández Fernández-Pacheco)
   
      Sagsøgt: Kontoret for Harmonisering i det Indre Marked (Varemærker og Design)
   
      Sagsøgerens påstande
   
   
               —
            
            
               Afgørelse truffet den 19. maj 2014 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 1911/2013-4) annulleres, fordi den er ukorrekt og tilsidesætter de gældende retlige bestemmelser om EF-varemærker, og der afsiges dom i overensstemmelse med påstandene i stævningen, enten på grundlag af det ansøgte tredimensionale varemærkes iboende særpræg eller på grund af det særpræg, det har opnået som følge af brug, hvorved der gives medhold i denne sag, og det fastslås, at ansøgning nr. 1 1 7 47  987 om et tredimensionalt EF-varemærke for varer i klasse 30 i den internationale klassifikation skal registreres, idet ansøgningen er lovlig og tilladelig.
            
         
               —
            
            
               Efter at der er givet medhold i nærværende sag, og det nævnte varemærke er blevet registreret, tilpligtes Harmoniseringskontoret at betale sagens omkostninger og at tilbagebetale den til dette indbetalte klagegebyr.
            
         
      Søgsmålsgrunde og væsentligste argumenter
   
   
      Det omhandlede EF-varemærke: Et tredimensionalt varemærke med form som et rundt sandwichbrød for varer i klasse 30 — EF-varemærkeansøgning nr. 1 1 7 47  987
   
      Undersøgerens afgørelse: Afslag på ansøgningen
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 7, stk. 1, litra b), i forordning nr. 207/2009.